Publication: Magyar Közlöny
Issue: MK-2000-53 (Year: 2000, Number: 53)
Era: 1990-2004
Section: 
Paragraph Index: 267

(7) Az illetékes vámhatóság az úszólétesítmények Magyar Köztársaság területén történő ellenőrzése, vámkezelése során köteles meggyőződni arról, hogy a belvízi hajózásról szóló nemzetközi szerződések szerinti engedélyköteles forgalomban részt vevő úszólétesítmények — a nemzetközi szerződésben részes felek lobogója alatt közlekedő úszólétesítmény kivételével — rendelkeznek-e az adott nemzetközi szerződésben meghatározott árufuvarozási, illetve személyszállítási engedélyekkel. Amennyiben az országba belépni vagy az országból kilépni kívánó úszólétesítmény az árufuvarozásra és személyszállításra jogosító engedéllyel nem rendelkezik, a határvámhivatal köteles haladéktalanul értesíteni a hajózási hatóságot, és az árufuvarozásra, illetve személyszállításra jogosító engedély megszerzéséig az úszólétesítménynek, személyzetének, továbbá az úszólétesítményen lévő árunak a be-, illetve kiléptetését megtagadni.

Source: https://magyarkozlony.hu/hivatalos-lapok/ead3c45c4a4efe9fd2200ab09a984efa8c5170d1/dokumentumok/a9dbb239b7642e772ae5ea510b668c639f499288/letoltes